ಆಲಿಯಾ ಭಟ್‌ಗೆ ವಿಲನ್ ಆದ ಬಾಬಿ ಡಿಯೋಲ್

ಬಾಲಿವುಡ್ ನಟ ರಣ್‌ಬೀರ್ ಕಪೂರ್‌ಗೆ (Ranbir Kapoor) ವಿಲನ್ ಆಗಿ ಗೆದ್ದ ಮೇಲೆ ಆಲಿಯಾ ಭಟ್‌ಗೆ ಮುಂದೆ ಅಬ್ಬರಿಸಲು ಬಾಬಿ ಡಿಯೋಲ್ (Bobby Deol) ರೆಡಿಯಾಗಿದ್ದಾರೆ. ರಣ್‌ಬೀರ್ ಪತ್ನಿ ಮುಂದೆ ವಿಲನ್ ಮೆರೆಯಲು ಪಣ ತೊಟ್ಟಿದ್ದಾರೆ. ಇದನ್ನೂ ಓದಿ:ಶಿಂಧೆ ಬಣದ ಶಿವಸೇನೆ ಸೇರಿದ ನಟ ಗೋವಿಂದ್

‘ಅನಿಮಲ್’ ಸಿನಿಮಾದಲ್ಲಿ ರಣ್‌ಬೀರ್ ಕಪೂರ್ ಮುಂದೆ ಖಡಕ್ ಖಳನಟನಾಗಿ ಗೆದ್ದು ಬೀಗಿದ್ದರು. ಚಿತ್ರದ ಗೆಲುವಿಗೆ ಬಾಬಿ ಡಿಯೋಲ್ ಕೂಡ ಕಾರಣವಾಗಿದ್ದರೂ ಹೀಗಿರುವಾಗ ಅವರಿಗೆ ಇದೀಗ ಬಂಪರ್ ಚಾನ್ಸ್‌ವೊಂದು ಸಿಕ್ಕಿದೆ.

ಯಶ್ ರಾಜ್ ಫಿಲ್ಮ್ಸ್ ಹೊಸ ಗೂಢಚಾರಿ ಸರಣಿ ‘ಸ್ಪೈ ವರ್ಸ್’ ಸಿನಿಮಾದಲ್ಲಿ ಆಲಿಯಾ ಭಟ್ (Alia Bhatt) ಮತ್ತು ಶರ್ವರಿ ವಾಘ್ ಪ್ರಮುಖ ಪಾತ್ರದಲ್ಲಿ ನಟಿಸುತ್ತಿದ್ದಾರೆ. ಇವರ ಮುಂದೆ ಬಾಬಿ ಡಿಯೋಲ್ ವಿಲನ್ ಆಗಿ ಕಾಣಿಸಿಕೊಳ್ತಿದ್ದಾರೆ. ಬಾಬಿ ಡಿಯೋಲ್ ಪಾತ್ರಕ್ಕೆ ಸಾಕಷ್ಟು ಪ್ರಾಮುಖ್ಯತೆ ಇದ್ದು, ಭಿನ್ನ ಅವತಾರದಲ್ಲಿ ಕಾಣಿಸಿಕೊಳ್ಳಲಿದ್ದಾರೆ.

ಆಲಿಯಾ ಭಟ್ ನಟಿಸಲಿರುವ ಈ ಚಿತ್ರಕ್ಕೆ ಆದಿತ್ಯಾ ಚೋಪ್ರಾ ನಿರ್ದೇಶನ ಮಾಡುತ್ತಿದ್ದಾರೆ. ಆಗಸ್ಟ್‌ನಿಂದ ಸಿನಿಮಾ ಚಿತ್ರೀಕರಣ ಶುರುವಾಗಲಿದೆ.

ಅಂದಹಾಗೆ, ‘ಅನಿಮಲ್’ ಚಿತ್ರದ ಸಕ್ಸಸ್ ನಂತರ ಬಾಲಿವುಡ್ ಮಾತ್ರವಲ್ಲ ತೆಲುಗಿನಿಂದ ಕೂಡ ಬಾಬಿ ಡಿಯೋಲ್ ಅವಕಾಶಗಳು ಅರಸಿ ಬರುತ್ತಿದೆ. ಕಥೆ ಮತ್ತು ಪಾತ್ರ ನೋಡಿ ನಟ ಆಫರ್‌ಗಳನ್ನು ಒಪ್ಪಿಕೊಳ್ಳುತ್ತಿದ್ದಾರೆ.